Ei ole. Se on vahvasti suojattu salasanaohjelma, mutta siitä puuttuu useita ominaisuuksia, joita parhaista salasanaohjelmista löytyy.
ExpressVPN Keys suojaa salasanasi vahvalla salauksella ja nollatietoarkkitehtuurilla (vain sinulla on pääsy tunnuksiin), ja se osaa myös täyttää kirjautumistiedot automaattisesti. Ohjelmalla voit generoida uusia salasanoja, se synkronoi tallennetut salasanat kaikkien laitteiden välillä, tunnuksia voi tallentaa rajattomasti niin monelle laitteelle kuin haluat, ja salasanaohjelma sisältyy ilmaiseksi jokaiseen ExpressVPN-tilaukseen – mikä parasta, voit jatkaa ExpressVPN Keysin käyttöä myös VPN-tilauksen päättymisen jälkeen.
Jos kuitenkin etsit monipuolisempaa salasanaohjelmaa, en suosittele ExpressVPN Keysiä, koska siinä ei ole kaksivaiheista todennusta (eli pääsalasanan lisäksi vaaditaan toinen tunnistustapa), salasanojen vahvuuden tarkistusta (etsii heikot, useaan kertaa käytetyt ja paljastuneet salasanat) tai tietomurtojen seurantaa (etsii pimeästä verkosta merkkejä salasanojesi paljastumisesta), joita parhaat salasanaohjelmat kuten 1Password ja Dashlane tarjoavat.